open-index/open-wikipedia-markdown huggingface dataset:
Αδελφές Τολματσώφ

Οι **Αναστασίγια και Μαρία Αντρέγιεβνα Τολματσώφ** (ρωσικά: **Анастасия и Мария Андреевна Толмачёвы**, 14 Ιανουαρίου 1997) είναι δίδυμες αδερφές, ηθοποιοί και πρώην τραγουδίστριες για παιδιά από τη Ρωσία. Σε ηλικία 9 ετών, κέρδισαν τον Παιδικό Διαγωνισμό Τραγουδιού της Eurovision το 2006 στο Βουκουρέστι της Ρουμανίας με το τραγούδι *Vesenniy Jazz* (κυριλλικά : Весенний Джаз). Οκτώ χρόνια αργότερα, εκπροσώπησαν τη Ρωσία στον Διαγωνισμό Τραγουδιού της Eurovision το 2014 και κατέκτησαν την έβδομη θέση με το τραγούδι *Shine*.

Οι δίδυμες κυκλοφόρησαν έναν δίσκο που ονομάστηκε *Polovinki* το 2007 και έχουν εμφανιστεί σε μια ταινία για την τηλεόραση στη Ρωσία.

## Βιογραφία
Η Μαρία Αντρέγιεβνα (Μάσα) και η Αναστασίγια Αντρέγιεβνα (Νάστυα) Τολματσώφ γεννήθηκαν στις 14 Ιανουαρίου 1997 στο Κουρσκ της Ρωσίας. Είναι οι μεγαλύτερες από τα τρία παιδιά της οικογένειας και έχουν μια μικρότερη αδερφή. Ο πρώτος μέντοράς τους στο τραγούδι ήταν η μητέρα τους που είναι δασκάλα μουσικής.

## Δισκογραφία

### Άλμπουμ

### Singles

## Παραπομπές
* "Russia - JESC"
* <bdi>Сёстры Толмачевы вернулись в Москву</bdi> [The Tolmachyovy Sisters have returned to Moscow]. *Vesti*
* <bdi>Маша и Настя Толмачёвы - Открытие Евровидения в Москве</bdi> [Masha and Nastya Tolmachev - Opening of Eurovision in Moscow]. YouTube. 28 April 2011
* "Junior Eurovision 2010 - Medley of all previous JESC winners". YouTube
* "Russia sends the Tolmachevy Twins to Copenhagen". Eurovision. 15 March 2014
* "Eurovision 2014 results". BBC News. 11 May 2014. BBC_report_of_Eurovision_2014
* "Listen: The Tolmachevy Sisters Release New Single "Alter Ego"". 13 December 2014

Τολματσεβυ
Κατηγορία:Μουσικά ντουέτα αδελφών
Κατηγορία:Ρωσίδες ηθοποιοί
Κατηγορία:Διαγωνισμός Τραγουδιού Eurovision 2014
Κατηγορία:Συμμετέχοντες στο διαγωνισμό τραγουδιού Eurovision με τη Ρωσία
Κατηγορία:Συμμετέχοντες στη Eurovision
Κατηγορία:Νικητές Παιδικού Διαγωνισμού Τραγουδιού Eurovision
Πωλίνα Μπογκουσέβιτς

Η **Πωλίνα Μπογκουσέβιτς** (ρώσικα: *Поли́на Серге́евна Богусе́вич*, 4 Ιουλίου 2003) είναι Ρωσίδα τραγουδίστρια. Εκπροσώπησε τη Ρωσία στον Παιδικό Διαγωνισμό Τραγουδιού Eurovision το 2017 με το τραγούδι "Wings" όπου κέρδισε τον διαγωνισμό. Είναι η δεύτερη Ρώσικη συμμετοχή που κέρδισε τη Junior Eurovision.

Στο παρελθόν είχε αγωνιστεί στην πρώτη σεξόν από τα Golos deti, όπου προχώρησε στους γύρους μάχης.

## Ζωή και καριέρα
Η Μπογκούσεβιτς γεννήθηκε στη Μόσχα στις 4 Ιουλίου 2003. Είναι φοιτήτρια της Ακαδημίας Λαϊκής Μουσικής. Η Μπογκούσεβιτς ξεκίνησε την επαγγελματική της καριέρα τραγουδιού το 2012, συμμετέχοντας σε ένα διεθνές φεστιβάλ τέχνης στη Βόρεια Μακεδονία και αργότερα εμφανίστηκε στα τηλεοπτικά προγράμματα Okno v Parizh και Shkola muzyki.

### 2014-σήμερα: Golos deti, New Wave Junior και Παιδική Eurovision
Η Μπογκούσεβιτς άρχισε την καριέρα της ως τραγουδίστρια μετά την επιλογή της για να αγωνιστεί στην πρώτη σεζόν του Golos deti. Μετά την τυφλή ακρόασή της, έγινε μέλος της ομάδας του Ντίμα Μπιλάν. Προχώρησε στους γύρους μάχης, όπου εξαλείφθηκε από τον αγώνα. Μετά το Golos deti, η Μπογκούσεβιτς έλαβε μέρος στο New Wave Junior 2014, ως ένας από τους δύο ρώσους εκπροσώπους. Τερμάτισε στη δεύτερη θέση στον διαγωνισμό.

Τον Απρίλιο του 2017, επιβεβαιώθηκε ότι θα συμμετείχε στη ρωσική εθνική επιλογή για τον Παιδικό Διαγωνισμό Τραγουδιού Eurovision το 2017 με το τραγούδι "Krylya". Αργότερα κέρδισε την εθνική επιλογή και της απονεμήθηκε το δικαίωμα να εκπροσωπήσει τη Ρωσία στο διαγωνισμό του 2017 στην Τιφλίδα.  Το τραγούδι αργότερα έλαβε τίτλο αγγλικής γλώσσας για την Junior Eurovision, "Wings". Στον τελικό της 26ης Νοεμβρίου 2017, η Μπογκούσεβιτς ανακηρύχθηκε νικήτρια του διαγωνισμού, οπότε έγινε μόνο ο δεύτερος ρώσος νεοεισερχόμενος που κέρδισε και ο πρώτος από τότε που οι Αδελφές Τολματσέβι κέρδισαν τον διαγωνισμό τραγουδιού Junior Eurovision 2006.

## Δισκογραφία

## Παραπομπές

## Επιπλέον λινκ

Κατηγορία:Ρωσίδες τραγουδίστριες
Κατηγορία:Νικητές Παιδικού Διαγωνισμού Τραγουδιού Eurovision
Wings (τραγούδι της Πωλίνα Μπογκουσέβιτς)

Το "**Wings**" (Ρώσικα: Крылья, *Krylya*) είναι ένα τραγούδι από τη μικρή Ρωσίδα τραγουδίστρια Πωλίνα Μπογκουσέβιτς. Εκπροσώπησε τη Ρωσία στον Παιδικό Διαγωνισμό Τραγουδιού Eurovision το 2017, όπου κέρδισε.

## Παραπομπές

## Επιπλέον λινκ

Κατηγορία:Διαγωνισμός Παιδικού Τραγουδιού Eurovision
Κατηγορία:Τραγούδια του 2017
Κατηγορία:Singles του 2017
Λούκα Μπαντοέρ

Ο **Λούκα Μπαντοέρ** (γεν στη Μοντεμπελούνα στις 25 Ιανουαρίου 1971) είναι Ιταλός παλαίμαχος οδηγός αγώνων.

Στη Φόρμουλα 1 συμμετείχε απ' το 1993 μέχρι και το 1999 χωρίς να σημειώσει κανένα αξιόλογο αποτέλεσμα. Στο Ευρωπαϊκό Γκραν Πρι του 1999 έφτασε πολύ κοντά στο να σκοράρει τους πρώτους του βαθμούς όταν βρέθηκε στην τέταρτη θέση, όμως 13 γύρους πριν το τέλος ο κινητήρας του μονοθεσίου της Minardi το οποίο οδηγούσε σταμάτησε να λειτουργεί, πράγμα που τον ανάγκασε να εγκαταλείψει. Συνολικά συμμετείχε σε 58 αγώνες απ' τους οποίους ξεκίνησε στους 50. Την περίοδο 1993 - 1999 πήρε μέρος σε 56 αγώνες απ' τους οποίους ο πρώτος ήταν το Νοτιοαφρικανικό Γκραν Πρι του 1993 και ο τελευταίος το Ιαπωνικό Γκραν Πρι του 1999.

Το επόμενο έτος (2000) πήγε στη Ferrari όπου του δώσανε θέση αναπληρωματικού οδηγού και δοκιμαστή. Οι τελευταίοι 2 αγώνες στους οπόίους πήρε μέρος ο Μπαντοέρ ήταν το Ευρωπαϊκό και το Βελγικό Γκραν Πρι του 2009 στους οποίους αντικατέστησε το Βραζιλιάνο οδηγό της ομάδας Φελίπε Μάσα ο οποίος στα Επίσημα δοκιμαστικά κατάταξης του Ουγγρικού Γκραν Πρι είχε τραυματιστεί όταν χτυπήθηκε από ένα ελατήριο το οποίο είχε φύγει απ' το μονοθέσιο του συμπατριώτη του Ρούμπενς Μπαρικέλο το οποίο προπορευόταν. Την Πρωτοχρονιά του 2011 ο Μπαντοέρ εγκατέλειψε οριστικά τη Ferrari και από τότε μέχρι και σήμερα ασχολείται με άλλα πράγματα.



Κατηγορία:Ιταλοί οδηγοί της Φόρμουλα 1
Α.Ο. Αλεξανδρούπολης (Άλεξ)

Ο **Αθλητικός Όμιλος η Αλεξανδρούπολις**, γνωστός ως **Άλεξ**, ήταν ελληνικό ποδοσφαιρικό σωματείο το οποίο έδρευε στην Αλεξανδρούπολη και ιδρύθηκε το 1975. Επίσημα χρώματα του αποτελούσαν το κόκκινο και το λευκό. Χρησιμοποιούσε ως αγωνιστική έδρα το Δημοτικό Στάδιο Αλεξανδρούπολης «Φώτης Κοσμάς» το οποίο έχει χωρητικότητα 7.000 θέσεων.

Σημαντική επιτυχία του αποτέλεσε η κατάκτηση της Εθνικής Ερασιτεχνικής Κατηγορίας 1981–1982 και η άνοδος στη Β΄ Εθνική Κατηγορία 1982–1983. Έκτοτε η πορεία του ήταν φθίνουσα, ενώ το 2017 διέκοψε τη λειτουργία του.

## Ιστορία
Ο σύλλογος ιδρύθηκε το 1975, έπειτα από πρωτοβουλία των ανθρώπων του διαλυμένου Γ.Σ. Αλεξανδρούπολης, η οποία οδήγησε στη μετονομασία του αθλητικού σωματείου «Κύκλωψ Μάκρης» σε «Αθλητικός Όμιλος η Αλεξανδρούπολις». Η ομάδα μετείχε αρχικά στα πρωταθλήματα της Ε.Π.Σ. Έβρου. Η περίοδος 1978–79 ήταν η πρώτη για την ομάδα στην Εθνική Ερασιτεχνική Κατηγορία, όπου τερμάτισε στη 12η θέση του 4ου Ομίλου και υποβιβάστηκε στο πρωτάθλημα της Ε.Π.Σ. Έβρου.

Την περίοδο 1980–81 μετείχε και πάλι στην Εθνική Ερασιτεχνική Κατηγορία. Ήταν η περίοδος 1981–82 όταν η ομάδα αναδείχθηκε πρωταθλήτρια στον 8ο Όμιλο της Εθνικής Ερασιτεχνικής Κατηγορίας, πετυχαίνοντας έτσι την άνοδο στη Β΄ Εθνική Κατηγορία. Την περίοδο 1982–83 ο Άλεξ μετείχε για πρώτη φορά στο πρωτάθλημα της Β΄ Εθνικής, όπου τερμάτισε στη 18η θέση του Βορείου Ομίλου με αποτέλεσμα τον υποβιβασμό στην Γ΄ Εθνική Κατηγορία.

Ο σύλλογος μεταξύ 1983 και 1985 αγωνίστηκε για δύο συνεχόμενες αγωνιστικές περιόδους στο πρωτάθλημα της Γ΄ Εθνικής Κατηγορίας και συγκεκριμένα στον Βόρειο Όμιλο. Το 1985 υποβιβάστηκε στην Εθνική Ερασιτεχνική Κατηγορία. Το 1995, αν και αρχικά υπήρχαν ενδοιασμοί, πραγματοποιήθηκε η συγχώνευση με τον Εθνικό Αλεξανδρούπολης για τη δημιουργία ενός ισχυρότερου συλλόγου, του Ορφέα Αλεξανδρούπολης, γεγονός στο οποίο συνέβαλε ο τότε δήμαρχος Ηλίας Ευαγγελίδης.

Τη δεκαετία του 2000 και του 2010 η ομάδα αγωνίστηκε στα τοπικά πρωταθλήματα της Ε.Π.Σ. Έβρου. Το καλοκαίρι του 2017 κατόπιν γενικής συνέλευσης αποφασίστηκε η απορρόφηση από τον Αθλητικό Όμιλο Θράκης και ουσιαστικά η διάλυσή του.

## Αγωνιστική πορεία
* 1978–1979: Εθνική Ερασιτεχνική Κατηγορία
* 1980–1982: Εθνική Ερασιτεχνική Κατηγορία
* 1982–1983: Β΄ Εθνική Κατηγορία
* 1983–1985: Γ΄ Εθνική Κατηγορία
* 1985–1987: Εθνική Ερασιτεχνική Κατηγορία
* 1987–1995: Δ΄ Εθνική Κατηγορία

## Τίτλοι

* Εθνική Ερασιτεχνική Κατηγορία (**1 Τίτλος**): 1982

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1975
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1975
1-1-4

Ως **1-1-4** (ολογράφως: *ένα-ένα-τέσσερα*) ήταν γνωστό το κεντρικό σύνθημα υπέρ της διαφύλαξης των δημοκρατικών αξιών το οποίο χρησιμοποιήθηκε κατά την δεκαετία του 1960 από την κεντρώα και κεντροαριστερή φοιτητική νεολαία (κυρίως Ένωση Κέντρου και Ενιαία Δημοκρατική Αριστερά) κατά της κυβέρνησης ΕΡΕ του Κωνσταντίνου Καραμανλή, και αργότερα από το ΠΑΜ κατά της δικτατορίας. Το σύνθημα αναφερόταν στο άρθρο 114 του Συντάγματος του 1952, κατά το οποίο «*Ἡ τήρησις τοῦ παρόντος Συντάγματος ἀφιεροῦται εἰς τὸν πατριωτισμὸν τῶν Ἑλλήνων*», και το οποίο υπήρχε ήδη ως άρθρο στο Σύνταγμα από το 1844 (ως άρθρο 107). Η χρήση του συνθήματος γινόταν έτσι ώστε να προασπίσει τα δημοκρατικά δικαιώματα και την ελευθερία ψήφου κατά τις υπάρχουσες προβλέψεις του Συντάγματος, ιδιαίτερα μετά τις εκλογές του 1961 οι οποίες έγιναν γνωστές ως *εκλογές βίας και νοθείας* καθώς υπήρξαν ισχυρές κατηγορίες πως ο Καραμανλής χρησιμοποίησε τις δυνάμεις ασφαλείας προς επηρεασμό του εκλογικού αποτελέσματος και προς τρομοκράτηση των ψηφοφόρων του Κέντρου και της Αριστεράς. 

Με το Σύνταγμα του 1975 το οποίο προέκυψε κατ'ενάσκηση εκ νέου συντακτικής εξουσίας περιέχει επίσης αντίστοιχα το δικαίωμα αντίστασης, πλέον όμως η αντίστοιχη ακροτελεύτια διάταξη είναι το άρθρο 120 του Συντάγματος, όπως ήταν αντίστοιχα το άρθρο 114 του Συντάγματος του 1952, ωστόσο η ανάμνηση του συνθήματος παρέμεινε ως πολιτική ορολογία σε σχέση με τα θέματα περί Συντάγματος, ενώ το σύνθημα χρησιμοποιήθηκε και για τους σκοπούς του χαρακτηρισμού της τότε νεολαίας ως «*γενιά του 1-1-4*» καθώς και ως «*γενιά του 15%*» *για την [[Παιδεία]]*.

## Παραπομπές

Κατηγορία:Πολιτικά κινήματα
Χάξλεϋ

Το όνομα **Χάξλεϋ** μπορεί να αναφέρεται:

* Στον Άγγλο βιολόγο Τόμας Χένρυ Χάξλεϋ.
* Στον Άγγλο μυθιστοριογράφο Άλντους Χάξλεϋ.
* Στον Άγγλο φυσιολόγο και βιοφυσικό Άντριου Χάξλεϋ.
* Στον σεληνιακό κρατήρα Χάξλεϋ.
Ρίτσαρντ Μάντεν

Ο **Ρίτσαρντ Μάντεν** (*Richard Madden*, γενν. 18 Ιουνίου 1986) είναι Σκωτσέζος ηθοποιός του κινηματογράφου, του θεάτρου και της τηλεόρασης. Είναι απόφοιτος της Βασιλικής Ακαδημίας Μουσικής και Θεάτρου της Σκωτίας.

Έχει γίνει γνωστός από τον ρόλο του *Ρομπ Σταρκ* στην τηλεοπτική σειρά *[[Game of Thrones]]*. Για τον ρόλο αυτό, έχει λάβει δύο υποψηφιότητες για το Βραβείο Σωματείου Ηθοποιών μαζί με όλο το καστ. Επίσης, έχει παίξει στη σειρά *[[Μέδικοι, οι άρχοντες της Φλωρεντίας]]* υποδυόμενος τον Κόζιμο των Μεδίκων τον πρεσβύτερο. Το 2018 πρωταγωνίστησε στη σειρά *Bodyguard* και κέρδισε τη Χρυσή Σφαίρα Α' Ανδρικού Ρόλου σε δραματική σειρά.

Στον κινηματογράφο έχει συμμετάσχει στις ταινίες *Μία υπόσχεση*, *[[Σταχτοπούτα (Αμερικανική ταινία, 2015)|Σταχτοπούτα]]* και *Η μέρα της Βαστίλης*.

Επιπλέον, έχει συμμετοχές στο θέατρο και έχει δώσει τη φωνή του σε βιντεοπαιχνίδια.

## Παραπομπές


Κατηγορία:Σκωτσέζοι ηθοποιοί κινηματογράφου
Κατηγορία:Σκωτσέζοι ηθοποιοί τηλεόρασης
Κατηγορία:Σκωτσέζοι ηθοποιοί θεάτρου
Κατηγορία:Σκωτσέζοι ηθοποιοί φωνής
Κατηγορία:Βραβευμένοι με Χρυσή Σφαίρα
5x5 (ραδιοεπικοινωνίες)

Η ένδειξη **5x5** (ολογράφως: *πέντε επί πέντε* ή *πέντε στα πέντε*) χρησιμοποιούνταν ιστορικά στις ραδιοτηλεπικοινωνίες ως δείκτης ποιότητας σήματος σε σχέση με τον θόρυβο. Ως τιμή υποδείκνυε την βέλτιστη ποιότητα σήματος σε σχέση με τους συνολικά 25 δυνατούς συνδυασμούς των 2 ψηφίων, όπου όσο μικρότεροι τόσο περισσότερο σήμαινε πως επικρατούσε ο στατικός θόρυβος. Με την εξέλιξη των ραδιοτεχνολογιών και την δυνατότητα ελέγχου μέσω φυσικής ομιλίας, το σύστημα αυτό καταργήθηκε, ωστόσο η έκφραση παρέμεινε σε διάφορες γλώσσες ως ένδειξη εξαιρετικού/τελείου αποτελέσματος και πως όλα είναι εντάξει.

## Παραπομπές


Κατηγορία:Εκφράσεις
Κατηγορία:Τηλεπικοινωνίες
Α.Ο. Αλεξανδρούπολης

Ο **Αθλητικός Όμιλος Αλεξανδρουπόλεως** ήταν ελληνικό αθλητικό σωματείο το οποίο έδρευε στην Αλεξανδρούπολη και ιδρύθηκε το 1961. Κύρια δραστηριότητα του συλλόγου αποτελούν τα αγωνίσματα του στίβου.

## Ιστορία
Αρχικά ιδρύθηκε το 1961, έχοντας τμήματα μόρφωσης, εκδρομής, μουσικής, στίβου, κολύμβησης και ποδηλασίας. Οι αθλητές του στίβου, του πλέον δραστήριου τμήματος του συλλόγου, μετείχαν το 1962 σε αγώνες επάθλων του Σ.Ε.Γ.Α.Σ., ενώ το ίδιο έτος σε διεθνές επίπεδο πήραν μέρος σε αγώνες στην Κωνσταντινούπολη, τερματίζοντας στη 2η θέση με συνολικά 79 βαθμούς. Ο σύλλογος διαλύθηκε το 1970, ενώ αρκετοί αθλητές του εντάχθηκαν στον Εθνικό Αλεξανδρούπολης.

Ο σύλλογος επανασυστάθηκε το 1978 εμπεριέχοντας επίσης τμήματα αντισφαίρισης και επιτραπέζιας αντισφαίρισης, ενώ υπήρξε και τμήμα ποδοσφαίρου. Το τμήμα στίβου μετείχε το 1979 στους Πανελλήνιους Αγώνες κατηγορίας παίδων, ενώ το 1986 είχε ξανά διεθνή παρουσία στους αγώνες «Μακάρεια» στη Λευκωσία. Επίσης, έλαβε μέρος στο Κύπελλο Ελλάδας που πραγματοποιήθηκε στην Καβάλα το 1993.

## Παραπομπές


Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1961
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι ποδηλασίας
Κατηγορία:Ελληνικοί σύλλογοι αντισφαίρισης
Κατηγορία:Ελληνικοί σύλλογοι επιτραπέζιας αντισφαίρισης
5x5

Η ένδειξη **5x5** μπορεί να αναφέρεται στα παρακάτω θέματα:

* 5x5 (ποδόσφαιρο), εκδοχή ποδοσφαίρου όπου μετέχουν 5 παίκτες από κάθε ομάδα
* 5x5 (ραδιοεπικοινωνίες), κωδικός ποιότητας σήματος ραδιοεπικοινωνιών, ο οποίος παρέμεινε σε χρήση ως έκφραση
* 5X5 Live (άλμπουμ), δίσκος του συγκροτήματος Simple Minds
* Κύβος του καθηγητή, εκδοχή του κύβου του Ρούμπικ γνωστή και ως 5x5x5
* 5x5 (τηλεπαιχνίδι)
Β4

Το αλφαριθμητικό **B4** ή **B-4** (Β ελληνικό ή λατινικό) μπορεί να αναφέρεται στα παρακάτω θέματα:

## Μεταφορές

### Αεροπλοΐα
* Auster B.4, βρετανικό μοντέλο αεροσκάφους του 1951
* Pilatus B-4, αεροσκάφος της ελβετικής εταιρείας *Pilatus Aircraft*.

### Οχήματα
* Alsace-Lorraine B 4,  γαλλική αμαξοστοιχία της Αλσατίας-Λωραίνης
* PRR B4, αμερικανική αμαξοστοιχία του σιδηροδρόμου της Πενσυλβάνια
* Subaru B4, εναλλακτική ονομασία του Subaru Legacy

### Αυτοκινητόδρομοι
* Δρόμος B4 (Κύπρος), ένας από τους κύριους οδικούς άξονες στην Κύπρο
* Μπουντεστράσσε 4, γνωστή και ως B4, ομοσπονδιακός αυτοκινητόδρομος της Γερμανίας

## Στρατιωτικές χρήσεις
* HMS ''B4'', βρετανικό υποβρύχιο του βασιλικού πολεμικού ναυτικού
* Keystone B-4, βομβαρδιστικό της πολεμικής αεροπορίας των ΗΠΑ

## Επιστήμη
* Βιταμίνη Β4, γνωστή και ως αδενίνη
* Λευκοτριένιο Β4, τμήμα των ανθρωπίνων γονιδίων
* Λιποξίνη Β4, τύπος οξέως που παράγεται στον ανθρώπινο οργανισμό
* Προανθοκυανιδίνη Β4, συστατικό του κουκουτσιού των σταφυλιών

## Άλλες χρήσεις
* μέγεθος χαρτιού Β4 (250×353 χιλιοστά), κατά το 216
* 1. b4, άνοιγμα Σοκόλσκυ στο σκάκι
Α3

Το αλφαριθμητικό **A3** (με Α ελληνικό ή λατινικό) μπορεί να αναφέρεται στα παρακάτω θέματα:

* Χαρτί Α3, τυποποιημένο μέγεθος χαρτιού κατά το ISO 216
*Audi A3, τύπος οχήματος της εταιρείας αυτοκινήτων Audi
*Αυτοκινητόδρομος 3, αυτοκινητόδρομος στην Κεντρική Ελλάδα
* Κύπελο πρωταθλητριών A3, ποδοσφαιρικό τουρνουά πρωταθλητριών ομάδων της ανατολικής Ασίας
* Μέθοδος επίλυσης προβλημάτων A3, βιομηχανική μέθοδος επίλυσης προβλημάτων
* A3 (τηλεοπτικός σταθμός), αλγερινός εθνικός τηλεοπτικός σταθμός
* Ο κωδικός αερογραμμής της Aegean Airlines κατά την IATA
* Άνοιγμα του πουλιού (σκάκι), γνωστό και ως A03
Α4

Το αλφαριθμητικό **A4** (Α ελληνικό ή λατινικό) μπορεί να αναφέρεται στα παρακάτω θέματα:

* Χαρτί Α4, τυποποιημένο μέγεθος χαρτιού κατά το ISO 216 διαστάσεων 210 × 297 χιλιοστών
* Αυτοκινητόδρομος 4 (Ελλάδα), γνωστός και ως Α4
* Audi A4, τύπος αυτοκινήτου της εταιρείας Audi
* Apple A4, μικροεπεξεργαστής υπολογιστών της εταιρείας Apple
* AMD A4, μικροεπεξεργαστής υπολογιστών της εταιρείας AMD
* A4 ή A4, η μουσική νότα Α ή Λα στην 4η οκτάβα
Α.Ο. Ορφέας Αλεξανδρούπολης

Ο **Α.Ο. Ορφέας Αλεξανδρούπολης** ήταν αθλητικό σωματείο στην Αλεξανδρούπολη του Νομού Έβρου. Χρώματα του συλλόγου ήταν το κυανό και το ερυθρό. Δραστηριοποιούνταν στο άθλημα του ποδοσφαίρου. Τα εντός έδρας παιχνίδια της ομάδας διεξάγονταν στο Δημοτικό Στάδιο Αλεξανδρούπολης «Φώτης Κοσμάς», χωρητικότητας 7.000 θεατών.

## Ιστορία
Ο Αθλητικός Όμιλος «Ορφέας» Αλεξανδρούπολης ιδρύθηκε το 1995, έπειτα από τη συγχώνευση του Εθνικού Αλεξανδρούπολης με τον Α.Ο. Αλεξανδρούπολης (Άλεξ), με σκοπό τη δημιουργία ενός ισχυρού ποδοσφαιρικού σωματείου στην περιοχή.

Στην πρώτη της αγωνιστική περίοδο, 1995–96, η ομάδα μετείχε στη Δ΄ Εθνική χάνοντας για μία θέση την άνοδο, καθώς κατέλαβε την 3η θέση με 68 βαθμούς, δύο λιγότερους από τον Ποσειδώνα Μηχανιώνας. Η επόμενη περίοδος, 1996–97 ήταν πιο επιτυχημένη, καθώς η ομάδα κατέκτησε την πρώτη θέση και αναδείχθηκε πρωταθλήτρια Δ΄ Εθνικής στον 6ο Όμιλο, οπότε και προβιβάστηκε στη Γ΄ Εθνική κατηγορία.

Η περίοδος 1997–98 ήταν η πρώτη για τον σύλλογο στο πρωτάθλημα της Γ΄ Εθνικής, που προχώρησε στη σύσταση Π.Α.Ε. Τερμάτισε, όμως,  στη 10 θέση, μία θέση κάτω από τη ζώνη του υποβιβασμού με 38 βαθμούς, έναν λιγότερο από τη Νάουσα. Την περίοδο 1998–99 η ομάδα κατέλαβε την 2η θέση του 6ου Ομίλου της Δ΄ Εθνικής, ενώ το καλοκαίρι του 1999, αποφασίστηκε η μετονομασία του συλλόγου σε Π.Α. Ένωση Θράκη και ουσιαστικά ο σύλλογος διαλύθηκε.

## Η διαχρονική πορεία
* Δ΄ Εθνική: 1995–96
* Δ΄ Εθνική: 1996–97
* Γ΄ Εθνική: 1997–98
* Δ΄ Εθνική: 1998–99

## Επιτυχίες
* '''Δ΄ Εθνική
::Πρωταθλήτρια (1): 1996–97

## Παραπομπές


Ορφεας Αλεξανδρουπολης
Κατηγορία:Ιδρύσεις αθλητικών συλλόγων το 1995
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1995
Ορφέας Αλεξανδρούπολης

Ο **Ορφέας Αλεξανδρούπολης** μπορεί να αναφέρεται σε διαφορετικά λήμματα που αφορούν τον αθλητισμό.

* Α.Ο. Ορφέας Αλεξανδρούπολης, αθλητικό σωματείο με έτος ίδρυσης το 1995, το οποίο μετονομάστηκε και διαλύθηκε το 1999.
* Α.Ο.Γ. Ορφέας Αλεξανδρούπολης, αθλητικό σωματείο με έτος ίδρυσης το 1992.
M74207281

Ο αριθμός **M74207281** ή **2<sup>74.207.281</sup>-1** (δύο υψωμένος στη δύναμη του εβδομήντα τέσσερα εκατομμύρια διακόσιες επτά χιλιάδες διακόσια ογδόντα ένα πλην ένα) αποτελεί πρώτο αριθμό Μερσέν.

## Περιγραφή

### Ιστορικό
Ανακαλύφτηκε στις 7 Ιανουαρίου του 2016 σε υπολογιστή του πανεπιστημίου του Μιζούρι στις ΗΠΑ μέσω του κατανεμημένου εγχειρήματος GIMPS (*Great Internet Mersenne Prime Search*) και στην πλήρη μη εκθετική μορφή του αποτελείται από συνολικά 22.338.618 ψηφία. Είναι ο μόλις 49ος γνωστός πρώτος αριθμός Μερσέν, οι οποίοι είναι εξαιρετικά σπάνιοι και η ανακάλυψη τους όλο και δυσκολότερη καθώς αυξάνεται το αριθμητικό εύρος αναζήτησης. Η απόδειξη πως πρόκειται πράγματι για πρώτο αριθμό (αριθμό που δεν διαθέτει κανένα διαιρέτη παρά μόνο τον εαυτό του και τον αριθμό 1) διήρκεσε 31 ημέρες συνεχούς επεξεργασίας σε υπολογιστή τύπου Intel I7, ενώ ακολούθησαν και συμπληρωματικές επιβεβαιώσεις από άλλα ατομικά και κατανεμημένα συστήματα μεγαλύτερης ισχύος. Είναι κατά σχεδόν 5 εκατομμύρια ψηφία μεγαλύτερος από τον προηγούμενο γνωστό πρώτο Μερσέν ο οποίος ανακαλύφτηκε το 2013 επίσης μέσω του εγχειρήματος GIMPS.

Η εύρεση του αριθμού καλύφτηκε διεθνώς, καταγράφηκε και ως νέα ανώτατη επίδοση στο βιβλίο Γκίνες, ενώ ο ίδιος ο πλήρης αριθμός κυκλοφόρησε σε 3τομη συλλεκτική έντυπη έκδοση 3.982 σελίδων.

### Άλλα
Ο αριθμός δεν συστήνεται για τους σκοπούς της κρυπτογράφησης RSA η οποία κάνει χρήση μεγάλων πρώτων αριθμών, καθώς πρόκειται για γνωστό αριθμό ο οποίος εύκολο να ανακαλυφθεί και να παραγοντοποιηθεί σε σχετικά μικρό διάστημα χρόνου, ενώ ο αριθμός είναι τόσο μεγάλος ώστε το κρυπτογραφημένο μήνυμα ενδεχομένως θα είναι μικρότερο από τον ίδιο τον αριθμό, και αποτελώντας υπόλοιπο του αριθμού θα μπορεί να βρεθεί μέσω της εκθετικής ρίζας του.

Σε κάποιες εκλαϊκευμένες μαθηματικές δημοσιεύσεις έχει -λανθασμένα- δημοσιευτεί ως *274.207.281 -1* παραλείποντας το εκθετικό σύμβολο μετά το πρώτο ψηφίο.

## Παραπομπές


## Δείτε επίσης
* Αναζήτηση μεγάλων πρώτων αριθμών

## Εξωτερικοί σύνδεσμοι
*  Πρώτη εμφάνιση ψηφίων και ακολουθιών ψηφίων στον αριθμό 2^74207281 - 1 - oeis.org
*  Δεκαδική επέκταση του πρώτου αριθμού Μερσέν 2^74207281 - 1 - oeis.org

M74207281
Εύα Φερνάντεθ Μπρουγκές

Η **Εύα Φερνάντεθ Μπρουγκές** (*[[λατινικό αλφάβητο]] : Eva Fernández Brugués)*), γεννημένη στην Φιγέρες στις 5 Μαΐου 1986, είναι πρώην Ισπανίδα πρωταθλήτρια της αντισφαίρισης και σήμερα προπονήτρια. Μέλος του Real Club de Tenis της Βαρκελώνης.

Στις 19 Οκτωβρίου 2009, έφτασε στην υψηλότερη κατάταξή της στην WTA το Νο 185 στον κόσμο. Κέρδισε 7 τουρνουά της ITF στο απλό και 2 στο διπλό.

Πήρε ένα χρυσό και ένα χάλκινο μετάλλιο στους Μεσογειακούς Αγώνες της Πεσκάρα το 2009.

## Παραπομπές


Κατηγορία:Ισπανίδες αθλήτριες της αντισφαίρισης
Κατηγορία:Ισπανοί Μεσογειονίκες
Κατηγορία:Ισπανοί προπονητές της αντισφαίρισης
Μπέλα Ντάττον

Η **Μπέλα Ντάττον** (*[[λατινικό αλφάβητο]] : Marie Celine Isabela "Bella" Dutton (de Pons)*), (Los Cayos, Αϊτή, 2 του Δεκέμβρη 1899 - Λάρεν, Ολλανδία, 22 Μαΐου 1982), ήταν πρώην Ισπανίδα πρωταθλήτρια της αντισφαίρισης Βρετανικής καταγωγής.

Η ίδια και η οικογενειά της ήταν Βρετανοί αλλά εγκαταστάθηκαν από την Αϊτή στη Βαρκελώνη, ήταν πρωτοπόρος της καταλανικής αντισφαίρισης και πέντε φορές πρωταθλητής γυναικών στην Ισπανία (το 1926, 1928, 1931, 1932, 1933). ανήκε στον *Lawn Tennis Club Turó de Barcelona* που δραστηριοποιούνται στη δεκαετία του '20 και του '30 ήταν επίσης μία από τις πρώτες αθλήτριες στην Ισπανία με τα τότε πρωτοποριακά σορτς που έπαιζαν αντισφαίριση στις αρχές της δεκαετίας του '30.

## Βιογραφία
Ήταν κόρη του Λουδοβίκου και της Θηρεσίας Έρνστ Γκέρντες, γεννήθηκε στο Les Cayes της Αϊτή στις 2 Δεκεμβρίου 1899. Μετά από λίγα χρόνια μετακόμισε με την οικογένειά της πρώτα στην Ελβετία και αργότερα στη Βαρκελώνη. Μιλούσε γαλλικά ως πρώτη γλώσσα, αγγλικά και ισπανικά και παντρεύτηκε τον Ισπανό Αλεϊνάντρο Πονς. Όταν χώρισαν με τον σύζυγο της μετακόμισε στο Λονδίνο για να εργαστεί για τον σχεδιαστή μόδας Νόρμαν Χάρντελ όπου, μεταξύ άλλων, έφτιαχνε καπέλα για την τότε τότε πριγκίπισσα Ελίζαμπεθ.

## Αθλητική καριέρα
Ξεκίνησε να παίζει αντισφαίριση στις αρχές της δεκαετίας του 1920, είχε επίσης άλλες δύο αδελφές που έπαιζαν επίσης αντισφαίριση, την Μόννα και την Ζερμαίν. Το 1926 κέρδισε το πρώτο της Ισπανικό πρωτάθλημα στο απλό σε έναν δύσκολο αγώνα με την Κάρολα Φράμπρα όπου την νίκησε με 6-8, 6-1, 6-1. Κατακτά εκ νέου τον τίτλο τέσσερις φορές το 1928, νικώντας Μαρί Κρούζ Λοπέζ Λαρένα με 6-3 και 6-1, το 1931, 1932, και 1933. Ήταν επίσης δύο φορές πρωταθλητής της Ισπανίας στο διπλό με την Ρόζα Τόρας (1931) και με την Μαρί Κρούζ Λοπέζ Λαρένα το 1932, με την οποία ήταν επίσης τρεις  φορές φιναλίστ, το 1928, 1933, 1934.

Το 1933 συμμετείχε και κέρδισε το διεθνές πρωτάθλημα της λέσχης "Puerta de Hierro" της Μαδρίτης. Συμμετείχε επίσης το 1934 στο ίδιο τουρνουά στη Μαδρίτη όπου έχασε στον τελικό από την Μπέλι Μάιερ. Συμμετείχε στο Ρολάν Γκαρός και το Γουίμπλεντον.

Ήταν από τις πρώτες γυναίκες στα εγχώρια τουρνουά της Ισπανίας, το 1933, που φόρεσαν ενδυμασία, ζιπ-κιλότ, πάνω από τον αστράγαλο.

## Παραπομπές


Κατηγορία:Ισπανίδες αθλήτριες της αντισφαίρισης
Μάχη του Ροκρουά

Η **Μάχη του Ροκρουά** στις 19 Μαΐου 1643 ήταν μια σημαντική πολεμική σύγκρουση που κατέληξε στη νίκη του γαλλικού στρατού υπό τον Δούκα ντ΄ Ανγκιέν εναντίον του Ισπανικού Στρατού υπό τον στρατηγό Φρανθίσκο ντε Μέλο, μόλις πέντε μέρες μετά την ανάρρηση του Λουδοβίκου ΙΔ΄ στο θρόνο της Γαλλίας, προς το τέλος του Τριακονταετή Πολέμου. Η μάχη θεωρείται από πολλούς ως το αποφασιστικό σημείο για τον ισπανικό πολεμικό σχηματισμό του *[[τέρθιο]]*. Μετά το Ροκρουά, οι Ισπανοί εγκατέλειψαν αυτό τον τρόπο παράταξης μάχης και άρχισαν να χρησιμοποιούν το γραμμικό ολλανδικό τρόπο παράταξης ταγμάτων όπως οι Γάλλοι.

## Πλαίσιο
Από το 1618 μαινόταν στα γερμανικά εδάφη ο Τριακονταετής Πόλεμος ανάμεσα στους Ισπανούς Αψβούργους υπό τον Φίλιππο Δ΄ και τις προτεσταντικές δυνάμεις. Ανήσυχη για την παρουσία των Αψβούργων στα σύνορά της, η Γαλλία τους είχε κηρύξει το 1635 τον πόλεμο, προς υποστήριξη των προτεσταντικών κρατών που αντιμάχονταν τους Αψβούργους, παρά το γεγονός ότι ήταν παραδοσιακά μια καθολική δύναμη, και είχε μάλιστα καταστείλει τις εξεγέρσεις των Ουγενότων στο έδαφός της. Μια ανοιχτή εισβολή στις Ισπανικές Κάτω Χώρες είχε καταλήξει σε αποτυχία, με τους Γάλλους να υποχωρούν και να περιορίζονται στα σύνορά τους για τα επόμενα αρκετά χρόνια.

Στις 4 Δεκεμβρίου 1642 ο βασιλικός σύμβουλος καρδινάλιος Ρισελιέ απεβίωσε, και ο Λουδοβίκος ΙΓ΄ αρρώστησε στις αρχές της άνοιξης του 1643. Ο Γάλλος βασιλιάς απεβίωσε στις 14 Μαΐου 1643, αφήνοντας τον γιο του Λουδοβίκο ΙΔ΄ ως κληρονόμο τού Βασιλείου της Γαλλίας. Παρά το ότι έλαβε προτάσεις ειρήνης, ο νέος βασιλιάς δεν επιθυμούσε ν΄ αλλάξει την πορεία του πολέμου, και η γαλλική πολεμική πίεση στις περιοχές Φρανς-Κοντέ, Καταλωνία και Ισπανική Φλάνδρα διατηρήθηκε.

## Εξωτερικοί σύνδεσμοι
* 

Κατηγορία:Τριακονταετής Πόλεμος
Νάταλι Ντόρμερ

H **Νάταλι Ντόρμερ** (αγγλικά: *Natalie Dormer*, 11 Φεβρουαρίου 1982) είναι Αγγλίδα ηθοποιός του θεάτρου, της τηλεόρασης και του κινηματογράφου. Γεννημένη και μεγαλωμένη στο Μπέρκσαϊρ, αποφοίτησε από το σχολείο Chiltern Edge και το Reading Blue Coat, ενώ σπούδασε υποκριτική στο Webber Douglas Academy of Dramatic Art, του Λονδίνου. Το 2003, πραγματοποίησε τον πρώτο της επαγγελματικό ρόλο, ερμηνεύοντας το σαιξπηρικό *The Comedy of Errors*. Το 2005, έκανε και το ντεμπούτο της στον κινηματογράφο, στην ταινία *Casanova* (2005). Κατόπιν, απέκτησε δημοτικότητα με τη συμμετοχή της στην τηλεοπτική σειρά *The Tudors*, ως Άννα Μπολέυν, και υπήρξε δις υποψήφια στα Gemini Awards.

Το 2010, έπαιξε ξανά στο θέατρο το έργο *Sweet Nothings*, ενώ το 2012, συμμετείχε στην παράσταση *After Miss Julie*, όπου και έλαβε θετικές κριτικές. Παράλληλα, συμμετείχε και σε ταινίες όπως το *W.E.* (2011) και το *[[Captain America: The First Avenger]]* (2011). Παρόλα αυτά, η Ντόρμερ, έλαβε παγκόσμια δημοτικότητα, με τη συμμετοχή της στην τηλεοπτική σειρά του HBO (από το 2012 έως το 2016), *[[Game of Thrones]]*, ως Margaery Tyrell, ρόλος που της έδωσε άλλες δύο υποψηφιότητες, αυτή τη φορά στα Screen Actors Guild. Στην τηλεόραση, άλλος γνωστός της ρόλος ήταν στο *Elementary*. Ενώ γνωστοί ρόλοι στον κινηματογράφο έγιναν το 2014 και το 2015, παίζοντας στο *[[The Hunger Games: Επανάσταση - Μέρος 1]]* και *[[he Hunger Games: Επανάσταση - Μέρος 2|Μέρος 2]]*, αντιστοίχως. Το 2016, πραγματοποίησε έναν από τους πρώτους της πρωταγωνιστικούς ρόλους στον κινηματογράφο, στο *The Forest*.

## Παραπομπές


## Εξωτερικοί σύνδεσμοι

* 

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί φωνής
Personal Jesus

Το ***Personal Jesus*** είναι τραγούδι του αγγλικού συγκροτήματος της ηλεκτρονικής μουσικής Depeche Mode, που συμπεριλήφθηκε στον δίσκο *Violator* το 1990. Το τραγούδι ήταν το πρώτο single που κυκλοφόρησε από τον δίσκο, στις 28 Αυγούστου του 1989, φτάνοντας στο νούμερο 13 των βρετανικών charts και στο νούμερο 28 των αμερικανικών Billboard Hot 100. Το εν λόγω single ήταν το πρώτο που έφτασε στα top 40 της Αμερικής, μετά το *People Are People*, το 1984, ενώ έγινε το πρώτο τους χρυσό στις ΗΠΑ. Στη Γερμανία έμεινε για 23 εβδομάδες στα charts κι έγινε το single τους με τη μεγαλύτερη παραμονή εκεί. 

Το 2004, στον κατάλογο του *[[Rolling Stone]]* με τα 500 Σπουδαιότερα Τραγούδια όλων των εποχών, το τοποθετήθηκε στην 368η θέση. Το 2006, ψηφίστηκε από τους αναγνώστες του Q, ως ένα από τα 100 Σπουδαιότερα Τραγούδια όλων των εποχών. Το 2011 κυκλοφόρησε ξανά και συμπεριλήφθηκε στον remix δίσκο του σχήματος, *Remixes 2: 81–11*. Από τη στιγμή της κυκλοφορίας του το τραγούδι έχει υποστεί αρκετές διασκευές από διάφορους καταξιωμένους καλλιτέχνες, μερικές εκ των οποίων των Marilyn Manson, του Τζόνι Κας και της Χίλαρι Νταφ.

## Παραπομπές


## Εξωτερικοί σύνδεσμοι
*"Personal Jesus" single information from the official Depeche Mode web site
*"Personal Jesus 2011" single information from the official Depeche Mode web site
*Personal Jesus review at AllMusic
*Personal Jesus 2011 review at AllMusic
*

Κατηγορία:Τραγούδια του 1989
Κατηγορία:Singles του 1989
Κατηγορία:Singles του 2011
Κατηγορία:Τραγούδια των Depeche Mode
Κατηγορία:Singles της Mute Records
Κατηγορία:Singles της Interscope Records
Κατηγορία:Αγγλόφωνα τραγούδια
Κατηγορία:Synth-pop τραγούδια
Enjoy the Silence

Το ***Enjoy the Silence*** είναι τραγούδι του αγγλικού συγκροτήματος της ηλεκτρονικής μουσικής Depeche Mode, που συμπεριλήφθηκε στον δίσκο *Violator* το 1990. Το τραγούδι έγινε το δεύτερο single που κυκλοφόρησε από τον δίσκο, μετά το Personal Jesus στις 16 Ιανουαρίου 1990. Το single έγινε χρυσό στις ΗΠΑ και στη Γερμανία, ενώ το 1991, κέρδισε στα Βραβεία BRIT ως το Καλύτερο Βρετανικό Single. Το 2004, κυκλοφόρησε ξανά για τον remix δίσκο τους σχήματος *Remixes 81–04* ως Enjoy the Silence 04.

## Παραπομπές


## Εξωτερικοί σύνδεσμοι
* Single information from the official Depeche Mode web site
* Allmusic review
* Enjoy the Silence arranged by Eric Whitacre for SATB

Κατηγορία:Τραγούδια του 1990
Κατηγορία:Singles του 1990
Κατηγορία:Singles του 2004
Κατηγορία:Τραγούδια των Depeche Mode
Κατηγορία:Singles της Mute Records
Κατηγορία:Αγγλόφωνα τραγούδια
Κατηγορία:Synth-pop τραγούδια
Κατηγορία:Τραγούδια γραμμένα από τον Μάικ Σινόντα
Before I Forget (τραγούδι)

Το **Before I Forget** είναι ένα τραγούδι του αμερικανικού metal συγκροτήματος Slipknot, που συμπεριλήφθηκε στον δίσκο τους *[[Vol. 3: (The Subliminal Verses)]]*, το 2004. Στις 13 Ιουνίου του 2005, κυκλοφόρησε και ως single, το τρίτο από το εν λόγω άλμπουμ. Την παραγωγή την έκανε ο Πολ Γκρέι και ο Ρικ Ρούμπιν. Για την προώθηση του κομματιού κυκλοφόρησε και video clip, το οποίο, το 2007, ψηφίστηκε από το κοινό του Scuzz και συμπεριλήφθηκε στη λίστα με τα 100 Πιο Rock Βίντεο. Το 2006, το video clip είχε κερδίσει βραβείο Grammy, στην κατηγορία Best Metal Performance. 

## Παραπομπές


## Εξωτερικοί σύνδεσμοι
* Before I Forget στο YouTube - Slipknot

Κατηγορία:Τραγούδια του 2004
Κατηγορία:Singles του 2005
Κατηγορία:Τραγούδια των Slipknot
Κατηγορία:Singles της Roadrunner Records
Γρηγόριος Αγγελίδης

Ο **Γρηγόριος Αγγελίδης** (19 Αυγούστου 1965 στο Αννόβερο) είναι ελληνικής καταγωγής Γερμανός επιχειρηματίας και πολιτικός του κόμματος των Ελευθέρων Δημοκρατών (FDP) και από τον Οκτώβριο του 2017 μέλος του Ομοσπονδιακού Κοινοβουλίου.

Ο Αγγελίδης γεννήθηκε το 1965 στην περιοχή του Αννόβερου, γιος ενός εργάτη και μιας πωλήτριας. Πέρασε μέρος της παιδικής του ηλικίας στην Ελλάδα. Μετά την αποφοίτησή του από το Λύκειο και την εκπαίδευσή του ως τραπεζικό στέλεχος, εργάστηκε στην ελεύθερη οικονομία.

Σήμερα είναι, μεταξύ άλλων, συνιδιοκτήτης μιας ανεξάρτητης εταιρίας asset management με έδρα το Αμβούργο. Είναι παντρεμένος και έχει δύο παιδιά. Ζει στο Evensen, ένα προάστιο του Neustadt am Rübenberge.

## Εξωτερικοί σύνδεσμοι
* Προφίλ του στην ιστοσελίδα του Ομοσπονδιακού Κοινοβουλίου της Γερμανίας 
* Προφίλ του στο abgeordnetenwatch.de 
* Επίσημη ιστοσελίδα

## Παραπομπές


Αγγελιδης
TRAPPIST-1g

O **TRAPPIST-1g**, επίσης γνωστός ως *2MASS J23062928-0502285 g*, είναι  εξωπλανήτης σε τροχιά γύρω από τον υπέρψυχρο νάνο αστέρα TRAPPIST-1 σε απόσταση 39 έτη φωτός από τη Γη στον αστερισμό του Υδροχόου. Ήταν ένας από τους τέσσερις νέους εξωπλανήτες που ανακαλύφθηκαν σε τροχιά γύρω από το αστέρι χρησιμοποιώντας παρατηρήσεις από το Διαστημικό Τηλεσκόπιο Spitzer. Ο εξωπλανήτης είναι μέσα στην κατοικήσιμη ζώνη. Ανακαλύφθηκε, με τη χρήση της μεθόδου διέλευσης, κατά την οποία δημιουργείται επίδραση εξασθένισης, καθώς ο πλανήτης περνά μπροστά από το μητρικό άστρο του.

## Χαρακτηριστικά

### Μάζα, ακτίνα, και θερμοκρασία
Ο TRAPPIST-1g είναι ένας μεγέθους Γης εξωπλανήτης, που σημαίνει ότι έχει μάζα και ακτίνα κοντά σε αυτή της Γης. Έχει θερμοκρασία ισορροπίας στους . Ο πλανήτης έχει μάζα 1,34 γήινες μάζες και ακτίνα 1,13 *R*☉, με αποτέλεσμα να εκτιμάται ότι η επιφανειακή βαρύτητα του είναι 10,3 m/s2 και η πυκνότητα του 5,13 g/cm3, και τα δύο παρόμοια με της Γης.

### Μητρικό άστρο

Ο πλανήτης περιφέρεται γύρω από ένα (τύπου M) υπέρψυχρο νάνο αστέρ<nowiki/>α με το όνομα TRAPPIST-1. Το άστρο έχει μάζα 0,08 *M*☉ και ακτίνα 0,11 *R*☉. Έχει θερμοκρασία 2550 K και έχει ηλικία τουλάχιστον  500 εκατομμυρίων ετών. Σε σύγκριση, ο Ήλιος είναι 4,6 δισεκατομμυρίων ετών και η θερμοκρασία του είναι 5778 Κ. Το αστέρι είναι πλούσιο σε μέταλλα, με μεταλλικότητα ([Fe/H]), 0,04, ή 109% της ηλιακής. Αυτό είναι ιδιαίτερα περίεργο για αστέρες χαμηλής μάζας κοντά στο όριο μεταξύ καφέ νάνου και με τήξη υδρογόνου καθώς αναμένεται να έχουν σημαντικά μικρότερη περιεκτικότητα σε μέταλλα από τον Ήλιο. Η φωτεινότητα (*L*☉) είναι 0,05% αυτής του Ήλιου.

Το αστέρι έχει φαινόμενο μέγεθος, ή το πόσο φωτεινό φαίνεται από την οπτική γωνία της Γης,  18,8, πολύ αμυδρό για να παρατηρηθεί  με γυμνό μάτι.

### Τροχιά
Ο TRAPPIST-1g περιστρέφεται γύρω από το μητρικό του άστρο με τροχιακή περίοδο περίπου 12,353 μέρες και τροχιακή ακτίνα περίπου 0,0451 φορές αυτή της Γης (σε σύγκριση με την απόσταση του Ερμή από τον Ήλιο, η οποία είναι περίπου 0,38 AU). Αυτό είναι το εξωτερικό όριο της κατοικήσιμη ζώνης του TRAPPIST-1. Η τροχιά του μητρικού άστρου έχει εκκεντρότητα στο 0,003, πολύ μικρότερη από αυτή της Γης και παρόμοια με εκείνη του TRAPPIST-1e. Η τροχιά του κυμαίνεται περίπου στα 41.000 χιλιόμετρα (σε σύγκριση με περίπου 5 εκατ. χλμ. της Γης), κάνοντας μάλλον το κλίμα του πλανήτη πολύ σταθερό. Είναι σε τροχιακό συντονισμό 3:2 με τον TRAPPIST-1h και 3:4 με τον TRAPPIST-1f.

## Διαθέσιμο νερό
Στις 31 Αυγούστου 2017, οι αστρονόμοι στο Διαστημικό Τηλεσκόπιο Hubble αναφέρθηκαν στα πρώτα στοιχεία για την πιθανή περιεκτικότητα σε νερό των εξωπλανητών του TRAPPIST-1 .

## Δείτε επίσης
* Κατάλογος πιθανώς κατοικήσιμων εξωπλανητών
* Άλλοι πλανήτες του TRAPPIST-1 που βρίσκονται στην κατοικήσιμη ζώνη:
** TRAPPIST-1d
** TRAPPIST-1e
** TRAPPIST-1f

## Αναφορές

Κατηγορία:Υδροχόος (αστερισμός)
Κατηγορία:Πλανητικό σύστημα του TRAPPIST-1
Κατηγορία:Εξωηλιακοί πλανήτες
J23062928-0502285 g
Άντονι Κίντις

O **Άντονι Κίντις** (*Anthony Kiedis*, 1 Νοεμβρίου 1962) είναι Αμερικανός τραγουδιστής και τραγουδοποιός.

Είναι γνωστός ως ο frontman των Red Hot Chili Peppers από την ίδρυσή τους, το 1983. Με το συγκρότημα έχει κερδίσει τρία βραβεία Γκράμι και το 2012 εισήχθη στο Rock and Roll Hall of Fame. To 2004 δημοσίευσε την αυτοβιογραφία του με τίτλο *Scar Tissue*, την οποία έγραψε μαζί με τον συγγραφέα Λάρι Σλόμαν.

Εκτός από την καριέρα του ως μουσικός, ο Κίντις έχει εμφανιστεί σε ταινίες και τηλεοπτικές σειρές με το ψευδώνυμο Cole Dammett.

Το 2016 μαζί με το γκρουπ συμμετείχε στη συναυλία για την οικονομική ενίσχυση της προεκλογικής καμπάνιας του Μπέρνι Σάντερς.
## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Μουσικοί της εναλλακτικής ροκ
Κατηγορία:Red Hot Chili Peppers
Κατηγορία:Βραβευμένοι με Grammy
Κατηγορία:Αμερικανοί αυτοβιογράφοι
Χανς Φάσναχτ

Ο **Χανς Φάσναχτ** (*Hans Fassnacht*, 28 Νοεμβρίου 1950) είναι πρώην Γερμανός κολυμβητής.

Έκανε παγκόσμιο ρεκόρ στα 400 μ. ελεύθερο, με χρόνο 4.04.0, στο Λούισβιλ του Κεντάκυ στις 14 Αυγούστου 1969..

## Παραπομπές


Κατηγορία:Γερμανοί αθλητές της κολύμβησης
Α.Ο.Γ. Ορφέας Αλεξανδρούπολης

Ο **Αθλητικός Όμιλος Γυμναστικής Ορφέας Αλεξανδρούπολης** είναι αθλητικό σωματείο στην Αλεξανδρούπολη του νομού Έβρου. Δραστηριοποιείται στο άθλημα του τάε κβον ντο.

Σημαντική διάκριση για το σύλλογο ήταν η 2η θέση που κατέλαβε ο αθλητής Θανάσης Κωστόπουλος, στο Πανελλήνιο Πρωτάθλημα της κατηγορίας ανδρών το 2006. Επίσης, από τα τμήματα υποδομής του συλλόγου, ο Κώστας Σωτηρόπουλος έφτασε στην 3η θέση στο Πανελλήνιο Πρωτάθλημα της κατηγορίας εφήβων το 2003, ενώ ο Παύλος Κατσικάκης κατέλαβε την 3η θέση στο Πανελλήνιο Πρωτάθλημα της κατηγορίας παίδων το 2007.

## Ιστορία
Ο Αθλητικός Όμιλος Γυμναστικής «Ορφέας» Αλεξανδρούπολης ιδρύθηκε το 1992. Πρώτος προπονητής της ομάδας ανέλαβε ο Στράτος Τραμουντάνης, ο οποίος στο παρελθόν αναδείχθηκε πρωταθλητής Ελλάδας.

## Παραπομπές


## Εξωτερικοί σύδνεσμοι
*Ιστολόγιο για το σύλλογο

Ορφεας Αλεξανδρουπολης
Κατηγορία:Ιδρύσεις αθλητικών συλλόγων το 1992
Η Αυστρία την εποχή του Εθνικοσοσιαλισμού

**Η Αυστρία την εποχή του Εθνικοσοσιαλισμού** ή **Η Αυστρία υπό Ναζιστικό καθεστώς**  ονομάζεται η περίοδος στην ιστορία της σύγχρονης Αυστρίας που αρχίζει από την προσάρτησή της στην Τρίτο Ράιχ **(Anschluss)** στις 13 Μαρτίου 1938 και τελειώνει με το τέλος του Β' Παγκοσμίου πολέμου και την κατάληψή της από τις συμμαχικές δυνάμεις τον Απρίλιο του 1945.

Την επταετή κυριαρχία των Ναζί στην Αυστρία ακολούθησε η δεκαετής κατοχή από τους νικητές του πολέμου, μέχρις ότου η χώρα έγινε ανεξάρτητη και κυρίαρχη το 1955 με την Συνθήκη του Αυστριακού Κράτους και την απόσυρση των συμμαχικών στρατευμάτων. Σε αυτή την δεκαετία προωθήθηκε υπό την πίεση των τεσσάρων δυνάμεων κατοχής (ΗΠΑ, ΕΣΣΔ, Ηνωμένο Βασίλειο και Γαλλία) η αποναζιστικοποίηση και αυστριακοί εγκληματίες πολέμου, που συμμετείχαν και στο Ολοκαύτωμα μεταξύ άλλων, καταδικάστηκαν από λαϊκά δικαστήρια στην Αυστρία και στις Δίκες της Νυρεμβέργης· Ο εντοπισμός και η δίωξη Ναζί εγκληματιών και η επιστροφή κλεμμένων περιουσιακών στοιχείων διήρκεσαν τελικά για πολύ καιρό.

## Ενσωμάτωση στο Γερμανικό Ράιχ

### Προσάρτηση της Αυστρίας
#### Μεταβίβαση της εξουσίας

## Αναφορές


Εθνικοσοσιαλισμος
Κατηγορία:Ναζιστική Γερμανία
Γ.Σ. Ερμής Αλεξανδρούπολης

Ο **Γυμναστικός Σύλλογος** «**Ερμής**» **Αλεξανδρούπολης** ήταν αθλητικός σύλλογος στην Αλεξανδρούπολη του νομού Έβρου. Ιδρύθηκε την περίοδο του μεσοπολέμου, ενώ μεταπολεμικά επανασυστάθηκε. Η οριστική διάλυσή του ήρθε τη δεκαετία του '60.

## Ιστορία
Ο σύλλογος ιδρύθηκε αρχικά το 1919. Διέθετε τμήματα ψυχαγωγίας, καλλιτεχνικών, μουσικής, στίβου, ποδοσφαίρου και κολύμβησης. Τμήματα του συλλόγου έλαβαν μέρος στους 1ους Πανθρακικούς Αγώνες του 1923, όπως και σε αυτούς του 1924, του 1925, του 1928, του 1929, του 1930 ως διοργανωτής, του 1933 και του 1935. Διοργάνωσε επίσης του 6ους Πανέβριους Αγώνες του 1937. Μετείχε, ακόμη, στους Παμμακεδονικούς Ποδηλατικούς Αγώνες του 1931. Το ποδοσφαιρικό τμήμα μετείχε στο Πρωτάθλημα Θράκης του 1927, ενώ το ίδιο έτος διέκοψε τη λειτουργία του και ορισμένοι παίκτες μεταγράφηκαν στον Εθνικό Αλεξανδρούπολης. Ο σύλλογος πέρασε σε περίοδο αδράνειας το 1937.

Οι πρώτες προσπάθειες επανασύστασης του συλλόγου έγιναν το 1947. Εν τέλει, το 1952 έγινε η επίσημη αναγνώριση του σωματείου με την ονομασία Γυμναστικός Σύλλογος «Ερμής» Αλεξανδρούπολης. Το ποδοσφαιρικό τμήμα μετείχε στα πρωταθλήματα της ΕΠΣ Θράκης και σε άλλες ανεπίσημες διοργανώσεις και φιλικές αναμετρίσεις. Ο σύλλογος διαλύθηκε το 1961.

## Παραπομπές


Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1919
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1919
Βαρθολίνειος αδένας

[μικρογραφία|Το αιδοίο της γυναίκας. Δυο δάκτυλα απωθουν τα δεξιά μικρά χείλη προς το πλάι. Clitoris: [Κλειτορίδα, Labia Minora:Μικρά Χείλη Αιδοίου, Urethra: Ουρήθρα, Skene's Glands, παραουρηθρικοί αδένες. Vagina: Κόλπος, Bartholin's Glands: Βαρθολίνειοι αδένες. Η κλειτορίδα βρίσκεται στην πρόσθια άκρη του αιδοίου.]]
Οι **βαρθολίνειοι αδένες** είναι δυο μικροί αδένες του γυναικείου ουρογεννητικού συστήματος που βρίσκονται λίγο πιο πίσω (και ελαφρώς δεξιά και αριστερά αντίστοιχα) από το αιδοίο, στο οπίσθιο τριτημόριο της βάσης των μεγάλων χειλέων. Ιστολογικά είναι σωληνοκυψελοειδείς αδένες. Κάθε αδένας εκβάλλει μέσω εκφορητικού πόρου στην είσοδο του κόλπου. Λίγο πριν την σεξουαλική επαφή (κατά την φάση της διέγερσης) και κατά την διάρκεια της συνουσίας, εκκρίνουν παχύρρευστο βλεννώδες υγρό για λίπανση του αιδοίου και του κόλπου.

Οι βαρθολίνειοι αδένες αντιστοιχούν στους βολβουρηθραίους αδένες (ή αδένες του Κούπερ) στον άνδρα.

Σε περίπτωση απόφραξης του εκφορητικού πόρου, συσσωρεύεται το λιπαρό υγρό που παράγεται από τον αδένα και δημιουργείται η κύστη του βαρθρολίειου αδένα η οποία είναι επώδυνη. Μπορεί να ακολουθήσει φλεγμονή και συσσώρευση πυώδους υγρού οπότε θα απαιτηθεί χειρουργική παροχέτευση.

Η ονομασία τους προέρχεται από τον Δανό φυσιολόγο του 17ου αιώνα Κάσπαρ Μπάρτολιν τον Νεότερο (1655–1738), ο οποίος περιέγραψε πρώτος τους αδένες.

## Παραπομπές


Κατηγορία:Ανθρώπινο γυναικείο αναπαραγωγικό σύστημα
Κατηγορία:Αδένες
Κατηγορία:Γεννητικά όργανα
Μάικλ Στάιπ

Ο **Μάικλ Στάιπ** (*John Michael Stipe*, 4 Ιανουαρίου 1960) είναι Αμερικανός τραγουδιστής, τραγουδοποιός, παραγωγός, σκηνοθέτης βίντεο κλιπ και ακτιβιστής.

Έγινε παγκοσμίως γνωστός ως ο frontman των R.E.M. το 1980 μέχρι τη διάλυσή τους το 2011. Με το συγκρότημα εισήχθη στο Rock and Roll Hall of Fame το 2007 και κέρδισε τρία βραβεία Γκράμι. Επίσης, έχει σκηνοθετήσει αρκετά από τα βίντεο κλιπ του συγκροτήματος και έχει επιμεληθεί καλλιτεχνικά πολλά από τα CD του.

Επιπλέον, έχει συμμετάσχει ως παραγωγός στις ταινίες *[[Στο μυαλό του Τζον Μάλκοβιτς]]*, *[[Velvet Goldmine]]*, *Man on the Moon* και *Saved!*. Ως ηθοποιός έχει εμφανιστεί στην τηλεόραση, ενώ έχει δώσει τη φωνή του σε σειρές, όπως οι *[[Simpsons]]*. 

Σχετικά με την προσωπική του ζωή, έχει δηλώσει πως είχε σχέσεις και με γυναίκες και με άνδρες. Αυτοπροσδιορίζεται ως queer.

Ο Στάιπ έχει εκφράσει ανοιχτά τις πολιτικές του απόψεις, υποστηρίζοντας τον Μπαράκ Ομπάμα το 2008 και δηλώνοντας ευθέως την αντίθεσή του στον Ντόναλντ Τραμπ το 2015.
## Παραπομπές


Κατηγορία:R.E.M.
Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Μουσικοί της εναλλακτικής ροκ
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί παραγωγοί ταινιών
Κατηγορία:ΛΟΑΤ πρόσωπα από τις ΗΠΑ
Κατηγορία:Αμερικανοί ακτιβιστές
Κατηγορία:Βραβευμένοι με Grammy
Γ.Σ. Δόξα Αλεξανδρούπολης

Ο **Γυμναστικός Σύλλογος** «**Δόξα**» **Αλεξανδρούπολης** ήταν αθλητικό σωματείο στην Αλεξανδρούπολη του νομού Έβρου. Διέθετε ποδοσφαιρικό τμήμα. Ιδρύθηκε τη δεκαετία του '50, ενώ στα τέλη της δεκαετίας του '60 συγχωνεύθηκε με αποτέλεσμα τη διάλυση του συλλόγου.

## Ιστορία
Ο Γυμναστικός Σύλλογος «Δόξα» Αλεξανδρούπολης ιδρύθηκε στις 22 Ιουλίου 1950. Η ομάδα ποδοσφαίρου, σε έναν από τους πρώτους ανεπίσημους αγώνες που έδωσε με αντίπαλο την ομάδα του αγγλικού αντιτορπιλικού «Τσίβρος», ήρθε ισόπαλη με σκορ 1–1. Μετείχε στα πρωταθλήματα της ΕΠΣ Θράκης σε Α΄, Β΄ και Γ΄ κατηγορία, όπως και σε ανεπίσημες διοργανώσεις και φιλικές αναμετρίσεις.

Το 1969, έπειτα από διαταγή του Γενικού Γραμματέα Αθλητισμού, Κωνσταντίνου Ασλανίδη, ο σύλλογος συγχωνεύθηκε με το ποδοσφαιρικό τμήμα του Εθνικού Αλεξανδρούπολης δημιουργώντας το ποδοσφαιρικό σωματείο Γ.Σ. Αλεξανδρούπολης, γεγονός που οδήγησε στη διάλυση του συλλόγου.

## Παραπομπές


Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1950
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1950
Εμινέ Ναζικεντά Καντινεφέντι

Η **Εμινέ Ναζικεντά Καντινεφέντι** (Οθ. Τούρκικα:نازك ادا قادين) (Τούρκικα: *Emine Nazikeda Kadınefendi*, 9 Οκτωβρίου 1866 - 4 Απριλίου 1941) ήταν η πρώτη σύζυγος του τελευταίου σουλτάνου Μωάμεθ ΣΤ΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Aliyyetü'ş-Şân Baş Emine Nazikeda Kadın Efendi Hazretleri***

## Βιογραφία
Η Εμινέ Ναζικεντά Καντινεφέντι γεννήθηκε στις 9 Οκτωβρίου 1866 στο Τσεμπέλντα της Αμπχαζίας, και ήταν κόρη του Χασάν Αλί Μαρσάνια και της συζύγου του Φατμά Χορετζάν Αρεντμπά. Ήταν εξαδέλφη της Μεζιντέ Μεστάν Καντινεφέντι, έκτη σύζυγος του σουλτάνου Αμπντούλ Χαμίτ Β΄.

Το 1877, η Εμινέ μαζί με τις αδελφές της Νταριάλ και Νατσιγιέ Χανίμ και τις εξαδέλφες, Αμινέ, Ρουμεϊσά, Πακιζέ, Φατμά και Καμιλέ Χανίμ έφυγαν από την πόλη γέννησής τους και έφθασαν στην Κωνσταντινούπολη, όπου παραδόθηκαν στο ανάκτορο της Τζεμιλέ Σουλτάν. Η θεία της Σουζιντίλ Χανίμ ήταν Κυρία Επί των Τιμών της Τζεμιλέ Σουλτάν. Είχε δυο μεγαλύτερους αδελφούς τον Μεχμέτ Μπέη και τον Αμπντουλκαντίρ Μπέη.

Πέρασε την παιδική της ηλικία στο παλάτι της Τζεμιλέ Σουλτάν, όπου πήρε έλαβε μαθήματα πιάνου. Ενδιαφερόταν επίσης για την ιππασία και έκανε μαθήματα ιππασίας στο πάρκο του παλατιού της Τζεμιλέ Σουλτάν. Ήταν Κυρία Επί των Τιμών στην κόρη της Τζεμιλέ Σουλτάν, Φατμά Χανίμσουλταν.

Το 1884 τράβηξε την προσοχή του ηγεμόνα Βαχιντεντίν Εφέντι (μετέπειτα Μωάμεθ ΣΤ΄) την οποία και ερωτεύτηκε. Ο ηγεμόνας ζήτησε το χέρι της, από την Τζεμιλέ Σουλτάν. Η Εμινέ και ο ηγεμόνας παντρεύτηκαν στο Παλάτι Ορτάκιοϊ στις 8 Ιουνίου 1895. Τρία χρόνια μετά τον γάμο, το 1888 η Εμινέ γέννησε την Μουνιρέ Φενιρέ Σουλτάν, η οποία πέθανε λίγο καιρό μετά. Το 1892 γέννησε την δεύτερη της κόρη, την Φατμά Ουλβιγιέ Σουλτάν και το 1894 την τρίτη και τελευταία κόρη της, την Ρουκιγιέ Σαμπιχά Σουλτάν.

Κατά τη διάρκεια του τουρκικού πολέμου της ανεξαρτησίας που συνέβη μεταξύ 19 Μαΐου 1919 και 24 Ιουλίου 1923, η Εμινέ στήριξε φιλανθρωπικές οργανώσεις, σχολεία, νοσοκομεία και τζαμιά. Το 1922, ο σουλτάνος Μωάμεθ ΣΤ΄
καθαιρέθηκε και εξορίστηκε. Η Εμινέ, μαζί με άλλα μέλη της αυτοκρατορικής οικογένειας, τέθηκε σε κατ' οίκον περιορισμό στο Παλάτι Φεριγιέ με εντολή του νέου κοινοβουλίου μέχρι τις 10 Μαρτίου 1924, όταν την έστειλαν στην εξορία.

Έζησε στο Σαν Ρέμο της Ιταλίας μέχρι το θάνατο του συζύγου της το 1926, στη συνέχεια στη Γαλλία και από το 1929 στο Κάιρο. Η Εμινέ Ναζικεντά Καντινεφέντι πέθανε στις 4 Απριλίου 1941 στο Κάιρο σε ηλικία 74 ετών. Είναι θαμμένη Κοιμητήριο Αμπασιγιέ.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Γ.Σ. Αλεξανδρούπολης

Ο **Γ.Σ. Αλεξανδρούπολης** ήταν αθλητικό σωματείο στην Αλεξανδρούπολη του νομού Έβρου. Δραστηριοποιούνταν στο άθλημα του ποδοσφαίρου. Τα εντός έδρας παιχνίδια της ομάδας διεξάγονταν στο Δημοτικό Στάδιο Αλεξανδρούπολης «Φώτης Κοσμάς», χωρητικότητας 7.000 θεατών.

## Ιστορία
Ο «Γυμναστικός Σύλλογος Αλεξανδρούπολης» ιδρύθηκε το 1967, έπειτα από συγχώνευση του ποδοσφαιρικού τμήματος του Εθνικού Αλεξανδρούπολης με τη Δόξα Αλεξανδρούπολης, την οποία διέταξε ο Γενικός Γραμματέας Αθλητισμού, Κωνσταντίνος Ασλανίδης.

Η νεοσύστατη ομάδα, στην πρώτη αγωνιστική περίοδο, 1967–68, μετείχε στο πρωτάθλημα της Β΄ Εθνικής κατηγορίας, καταλαμβάνοντας την 11η θέση του Βορείου Ομίλου. Την επόμενη περίοδο, 1968–69, τερμάτησε στη 12η θέση. Την περίοδο 1969–70, η ομάδα κατέλαβε την 6η θέση του Γ΄ Ομίλου. Η περίοδος 1970–71 ήταν και η χειρότερη για την ομάδα, η οποία τερμάτησε στην τελευταία θέση του βαθμολογικού πίνακα που οδηγούσε στον υποβιβασμό στις τοπικές κατηγορίες της ΕΠΣ Έβρου.

Το καλοκαίρι του 1975 ο σύλλογος διαλύθηκε, ενώ ορισμένα μέλη του συνέβαλαν στη δημιουργία ενός νέου ποδοσφαιρικού σωματείου, του Α.Ο. Αλεξανδρούπολης, γνωστού ως *Άλεξ*.

## Η διαχρονική πορεία
* Β΄ Εθνική: 1967–68
* Β΄ Εθνική: 1968–69
* Β΄ Εθνική: 1969–70
* Β΄ Εθνική: 1970–71

## Παραπομπές


Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1967
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1967